**Република Србија**

**ОПШТИНА АЛЕКСАНДРОВАЦ**

**ОПШТИНСКА УПРАВА**

**Број:404-130-12/2018**

**Датум:02.11.2018.године.**

**Адреса:ул. Јаше Петровића бр.26,**

**37230 Александровац**

**E-mail: nabavke@aleksandrovac.rs**

**ПИБ:100369374, МБ:07194838**

**Тел: 037/3554-556; Факс: 037/3554-556**

 На основу члана 63. став 2. и 3. Закона о јавним набавкама ( “Службени гласник РС”

број 124/12, 14/15 и 68/15) Комисија за јавну набавку услуга ЈН 1.2.15.У/2018-Израда Пројекта саобраћајно-техничког уређења зоне дечје установе, која се спроводи у поступку јавне набавке

мале вредности даје појашњење на достављен Захтев за додатним информацијама понуђача

од 01.11.2018. године,

**Захтев за давање објашњења везано за јавну набавку мале вредности бр. 1.2.15.У/2018, ''Израда пројекта саобраћајно –техничког уређења зоне дечје установе''.**

**Питања:**

1.Да ли се под пројектом регулације саобраћаја и побољшања безбедности саобраћаја у улици др Милана Мирковића, подразумева израда грађевинског пројекта реконструкције улице др Милана Мирковића или само изградња саобраћајних ниша за кратко задржавање у улици др Милана Мирковића?

2.Уколико се ради реконструкција улице др Милана Мирковића, да ли под реконструкцију спада само део улице у зони Дома здравља ''Др Добривоје Гер. Поповић'' и дечје установе ''Наша радост'' или цела улица од раскрснице са улицом Вукашина Тоскића и улице 29. Новембар укључујући и раскрсницу др. Милана Мирковића и 29. новембра?

3.Да ли мост преко Кожетинске реке пада под пројекат реконструкције?

4.Да ли је потребна израда саобраћајне студије пре израде пројекта саобраћајне сигнализације?

5.Који је рок за израду пројекта?

6.Који ниво техничке документације се подразумева, IDR+PGD+PZI или IDR+IDP (по члану, 145)+PZI?

7.Која је пројектована вредност посла?

**Појашњења:**

ОДГОВОР 1: Не подразумева се израда грађевинског пројекта реконструкције улице Др Милана Мирковића, улица се не реконструише већ се врши израда саобраћајне нише ван коловоза и габарита улице, односно на парцели Дечје установе ''Наша радост''.

ОДГОВОР 2: Не врши се реконструкција улице др Милана Мирковића ни на делу улице у зони Дома здравља и Дечје установе нити на раскрсницама улице Вукашина Тоскића и улице 29.новембар. Потребно је само уклапање нише која се ради на површини Дечје установе на постојећи асфалтни коловоз у улици Др Милана Мирковића.

ОДГОВОР 3: Мост преко Кожетинске реке се не реконструише па није потребан пројекат реконструкције. С обзиром да је ширина улице на самом мосту мања но на обостраним прилазима мосту потребно је сигнализацијом решити права првенства пролаза.

ОДГОВОР 4: Није потребна израда саобраћајне студије.

ОДГОВОР 5: Рок за израду пројекта је дефинисан Конкурсном документацијом (страна 13 и 27).

ОДГОВОР 6: Тражени ниво техничке документације је IDR +PZI.

ОДГОВОР 7: Процењена вредност јавне набавке је 208.333,00 динара без урачунатог ПДВ-а.

Комисија за ЈН 1.2.15.У /2018,

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

 Синиша Младеновић

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

 Мирјана Пауновић

3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

 Марија Лачњевац